[bookmark: 129]7. Kasvatuskeskusteluja ja kurinpidollisten keinojen käyttöä koskeva suunnitelma (OPS 5.3)
[bookmark: 130]7.1. Millaisissa tapauksissa kasvatuskeskustelua käytetään ja mitkä ovat keskustelujen toteuttamisen käytänteet
Kasvatuskeskustelua käytetään mahdollisimman paljon eri tilanteita selvitettäessä. On tärkeää asettaa oppilas tarkastelemaan omaa käytöstään/tekemisiään ja vastuuttaa häntä.
Aineenopettaja käy oppilaansa kanssa kasvatuskeskusteluja oppiaineeseen ja oppituntiin liittyvistä tilanteista esim. tekemättömät tehtävät, kieltäytyminen työskentelystä, jatkuva levottomuus, epäkunnioittava käytös tms. Keskustelu merkitään Wilman tuntimerkintöihin.
Mikäli oppilas saa Wilma-merkintöinä "asiaton tai häiritsevä käytös"  useampia merkintöjä, luokanohjaaja käy oppilaan kanssa kasvatuskeskustelun. Tähän on olemassa neuvoa-antava pohja luokanohjaajan kansiossa. Keskustelu kirjataan Wilman tuntimerkintöihin tiedoksi huoltajalle.
Jos häiriökäytös jatkuu, seuraavaan kasvatuskeskusteluun osallistuu myös huoltaja. Keskustelusta kirjataan oppilaan teko tai laiminlyönti, mahdolliset syyt ja seuraukset sekä keinot koulussa käyttäytymisen ja oppilaan hyvinvoinnin parantamiseksi. Tarvittaessa keskusteluun voi osallistua myös oppilashuollon henkilöstöä.
Luokanohjaaja säilyttää käymiensä keskustelujen kirjaukset ainakin niin kauan kuin oppilas on koulussa oppilaana ellei muuta sovita.
[bookmark: 131]7.2. Mitkä ovat lainsäädäntöä tarkentavat ja täydentävät menettelytavat rike-, vilppi- ja häiriötilanteissa, asioiden selvittämisvastuut, työnjako sekä kuulemis- ja kirjaamismenettelyt
Peruslähtökohtana on, että se kuka havaitsee, toimii.
Mikäli oppilas häiritsee oppituntia toistuvasti, opettaja voi poistaa oppilaan luokasta oppitunnin loppuajaksi. Opettaja voi myös teettää tekemättömiä tehtäviä ennen tai jälkeen koulupäivän tai määrätä jälki-istuntoa. Kaikki nämä toimet kirjataan Wilman tuntimerkintöihin ja jälki-istunto lisäksi koulun rangaistuskirjaan.
Kun oppilas toimii väärin (vilppi, rike), opettaja arvioi tilanteen ja keskustelee oppilaan kanssa, oppilas soittaa kotiin ja kertoo tilanteen ja opettaja määrää seuraamuksen (anteeksipyyntö, jälki-istunto, koesuorituksen mitätöityminen tms.). Erittäin vakavissa tilanteissa opettaja tuo oppilaan rehtorin luokse selvittämään asiaa, jolloin rehtori keskusteltuaan oppilaan kanssa toimii tilanteen vaatimalla tavalla.
Mikäli oppilas toistuvasti ja kasvatuskeskusteluista, puhutteluista ja muista mahdollisista rangaistuksista huolimatta edelleen jatkaa opetuksen häirintää tai vilpillistä menettelyä, rehtori voi antaa hänelle kirjallisen varoituksen huoltajaa kuultuaan.
Jälki-istunnon käytännön ratkaisuista päätetään koulun vuosisuunnitelmassa.
Oppilaan uhkaava tai väkivaltainen käytös aiheuttaa koulupäivän keskeyttämisen (rehtori), jos oppilaan käytös vaarantaa toisten henkilöiden tai hänen itsensä turvallisuuden. Tällaisessa tilanteessa joko oppilas itse tai opettaja/rehtori soittaa huoltajalle ja hän noutaa oppilaan pois koulusta. Huoltajan kanssa käydään keskustelu tilanteesta ja pohditaan jatkoa. Keskeyttäminen kirjataan Wilman tuntimerkintöihin (muu poissaolo - koulupäivän keskeyttäminen).
 
 
[bookmark: 132]7.3. Miten hallinnon yleisten oikeusturvaperiaatteiden noudattaminen varmistetaan kurinpidollisia keinoja käytettäessä
Noudatetaan perusopetuslain §36 ja perusopetusasetuksen §18 ohjeistusta.
Määräaikaisesta erottamisesta noudatetaan sitä, mitä kaupunki päättää.
[bookmark: 133]7.4. Miten huolehditaan henkilökunnan perehdyttämisestä ja osaamisen varmistamisesta kurinpidollisten toimivaltuuksien käyttämisessä
Kurinpidollisista toimivaltuuksista ja käytänteistä on luku "Mykkiläisen ulkoinen muisti" - vihkosessa, joka jaetaan päivitettynä vuosittain niin uusille kuin nykyisillekin opetushenkilökunnan jäsenille. Päivitetyt asiat käydään lisäksi yhdessä läpi henkilökunnan kokouksessa. Asioista käydään keskusteluja ja viestitään tarpeen vaatiessa.
[bookmark: 134]7.5. Miten suunnitelmasta, järjestyssäännöistä ja laissa säädetyistä kurinpidollisista keinoista tiedotetaan eri tahoille
Huoltajille  ja oppilaille kerrotaan järjestyssäännöistä, kurinpidollisista keinoista yms.  koulun lukuvuositiedotteessa, joka on myös pysyvästi löydettävissä koulun kotisivuilta. Lisäksi koulun sääntöjä ja ohjeistuksia käydään oppilaiden kanssa läpi syksyisin uuden lukuvuoden alkaessa.
Tarvittaessa käydään asioista myös henkilökohtaisia keskusteluja.
[bookmark: 135]7.6. Mitkä ovat menettelytavat suunnitelman seuraamista sekä toteutumisen ja vaikuttavuuden arviointia varten
[bookmark: 136]Kaupunkikohtainen
Suunnitelmaa arvioidaan osana yksikkökohtaisen oppilashuoltosuunnitelman arviointia.
[bookmark: 137]Koulukohtainen
Toteutumista ja vaikuttavuutta arvioidaan lukuvuoden arviointikeskusteluissa ja/tai sähköisesti tehtävässä arvioinnissa osana koulukohtaisen oppilashuoltosuunnitelman arvointia

